Kul , stor leilighet på veldig sentralt sted med en herlig takterrasse. Vi hadde gledet oss til et 4-dagers opphold med alle fasiliteter som en hotellferie ikke kan tilby. Dessverre var renholdet så dårlig at vi valgte å ikke overnatte i leiligheten. Vi vurderte det en stund og utførte derfor vask på begge bad og deler av kjøkkenet, og satte på en vaskemaskin med skitne filler vi fant «overalt». Skittentøy vi fant på badet, lot vi ligge. Vi fant matrester på kjøkkenet, og alle kontaktflater (dører, lysbrytere) var skitne. Kjøleskapet var heller ikke rengjort. Vi meldte fra til verten umiddelbart, men fikk ingen respons før vi ringte verten direkte på kvelden når vi hadde bestemt oss for å ikke bo i leiligheten. Beskrivelsen av leiligheten er noe upresis, da den fremstår som mer slitt enn bildene viser. Det er sprukne fliser på badet, knust vindu ut mot terassen, og leiligheten har ikke to bad, men to toalett. Det framgår også at hele leiligheten er til disposisjon, dette var ikke tilfelle da ett rom var avlåst. Før noen leier denne leiligheten bør de forsikre seg om at det er utført tilstrekkelig renhold.